Dilitij
Dilitij, Li2, je snažna elektrofilska, diatomska molekula koja sadrži dva atoma litija, spojena kovalentnom vezom. Li2 je poznat u plinskoj fazi. Ima red veze 1, što čini međujezgarno rastojanje od 267,3  pm, sa energijom veze od 101 kJ mol−1 ili 1,03 eV u svakoj vezi. Uočeno je da je 1% mase litija u fazi pare u obliku dilitija. Postoje i molekule koje sadrže više od dva kovalentno vezana atoma litija, iako u manjim količinama nego što ima dilitijskih. Postoje također i hemijski klasteri litijevih atoman, a ajčešći aranžman je Li6. Budući da je najlakša stabilna neutralna homonuklearna diatomna molekula nakon H2 i dimera helija, dilitij je izuzetno važan model sistema za proučavanje osnova fizike, hemije i elektronskih teorija strukture. To je najtemeljitije karakterizirani spoj u smislu preciznosti i potpunost empirijskih krivulje potencijala energije svog elektronskog stanja. Analitički empirijski potencijal krive energije je izgrađen za X-stanje , a-stanje, A-stanje, c-stnje, B-stanje, 2d-stanje, i l-stanje, E-stanje, i F-stanje što su uglavnom uradili professori Robert J. Le Roy sa University of Waterloo i Nikesh S. Dattani sa University of Oxford. Najpouzdanije od ovih potencijalnih kriva energije su Morse / Long-Fi varijante. Li2 potencijali se često uzimaju kao ekstrakt atomskih svojstava. Naprimjer, vrijednost C3 za atomski litij, ekstrahiran iz A-stanja potencijala Li2, po Le Roy et al. ,mnogo je precizniji nego prema prethodno mjerenoj snazi atomskih oscilatora. Ova snaga litijskog oscilatora odnosi se na uticaj trajanja atomskog litija i koristi se kao mjerilo za atomske satove i mjerenja osnovnih konstanti.